ai4bharat/Pralekha huggingface dataset:
بجلی کی وزارت
بکسر تھرمل پاور پلانٹ کی مالی اعانت کے لیے آر ای سی اور پی ایف سی نے ایس ٹی پی ایل کے ساتھ مفاہمتی عرضداشت پر دستخط کئے
بجلی کی وزار ت کے تحت مرکزی پبلک سیکٹر کے ادارے –سی پی ایس ای ، رورل الیکٹری فکیشن کارپوریشن –آر ای سی لمٹیڈ اور پاور فائننس کارپوریش لمٹیڈنے کوئلہ پر مبنی بکسر تھرمل پاور پروجیکٹ میں 660 میگا واٹ کی دو اِکائیوں کی مالی اعانت کے لئے ایس جے وی این تھرمل پرائیویٹ لمٹیڈکے ساتھ ایک مفاہمتی عرضداشت پر دستخط کئے ہیں۔اس مفاہمتی عرضداشت پر پی ایف سی کے چیف منیجنگ ڈائریکٹر جناب آر ایس ڈھلوں، ستلج تھرمل پاور کارپوریشن کے چیف منیجنگ ڈائریکٹر جناب این ایل شرما، رورل الیکٹری فکیشن کارپوریشن کے ڈائریکٹر جناب اجوئے چودھری اور الیکٹری فکیشن کارپوریشن کے ڈائریکٹر جناب وی کے سنگھ و دیگر اعلیٰ افسران کی موجودگی میں دستخط کئے گئے۔
مفاہمتی عرضداشت پر دستخط کے بارے میں بات چیت کرتے ہوئے آر ای سی کے چیف منیجنگ ڈائریکٹر جناب وویک کمار دیوانگن نے کہا کہ یہ بجلی اور توانائی سیکٹر کی ترقی کے لئے ایک بڑی ساجھے داری ہے۔ انہوں نے کہا کہ یہ ایک ایسا معاہدہ ہے، جو آنے والے برسوں کے لئے تمام اسٹیک ہولڈرز کو باہمی طورپر فائدہ مہیا کرے گا۔
ستلج تھرمل پاور کارپوریشن، تھرمل پرائیویٹ لمٹیڈ ، ایس جے وی این لمٹیڈکی 100 فیصد مکمل ملکیت والی معاون کمپنی ہے۔ ایس ٹی پی ایل موجودہ وقت میں کوئلہ پر مبنی بکسر تھرمل پاور پلانٹ 660 میگاواٹ کی دو اِکائیوں کو شروع کررہا ہے، جو ہندوستان کے مشرقی بجلی سیکٹر کے اعتماد میں بہتری لانے اور بہار ریاست کو بجلی مہیا کرنے کے مقصد سے انتہائی اہم تکنیک پر تیار کیا گیا ایک گرین فیلڈ پروجیکٹ ہے۔ پروجیکٹ کا افتتاح عزت مآب وزیر اعظم جناب نریندر مودی کے ذریعے کیا گیا تھا۔
پروجیکٹ پر آنے والی کل ممکنہ لاگت12,172.74کروڑ روپے ہے، جس میں 8520.92کروڑ روپے کے قرض کی ضرورت ہے۔ مفاہمتی عرضداشت کے مطابق قرض کے لئے ضروری رقم کا انتظام آر ای سی اور پی ایف سی کے ذریعے مالی اعانت سے کی جائے گی۔
سماجی انصاف اور تفویض اختیارات کی وزارت
بزرگ شہریوں سے متعلق قومی پالیسی
سماجی انصاف اور تفویض اختیارات کی وزیر مملکت محترمہ پرتیما بھومیک آج لوک سبھا میں ایک تحریری جواب میں بتایا کہ بزرگ افراد سے متعلق قومی پالیسی، جس کا جنوری 1999 میں اعلان کیا گیا تھا، اب بھی اہم اور درست ہے۔ یہ معمر افراد کے معیار زندگی کو بہتر بنانے کے لیے مالی اور خوراک کی ضمانت، صحت کی دیکھ بھال، پناہ گاہ، تحفظ اور دیگر ضروریات کو یقینی بنانے کے لیے ریاستی تعاون کا تصور پیش کرتی ہے۔ یہ پالیسی اس وقت تک درست ہے جب تک اسے تبدیل یا اپ ڈیٹ نہیں کیا جاتا۔
عمر کے ساتھ، بزرگ شہریوں کو دیکھ بھال کرنے والے خاندان اور سستی صحت کی سہولیات کی ضرورت ہوتی ہے۔ بزرگ شہریوں کو عام زندگی گزارنے کے قابل بنانے کے لیے مختلف اسکیمیں اور پروگرام بشمول انکم ٹیکس میں رعایتیں اور بزرگ شہریوں کو پنشن، انٹر جنریشنل بانڈنگ وغیرہ پر عمل درآمد کیا جا رہا ہے۔
وزارات ثقافت
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے دس روزہ میگا ’لال قلعہ فیسٹیول – بھارت بھاگیہ ودھاتا‘ کا افتتاح کیا
لال قلعہ فیسٹیول - بھارت بھاگیہ ودھاتا ہندوستان کے ورثے کے تحفظ اور سیاحت کو فروغ دیتا ہے
بھارت بھاگیہ ودھاتا ہندوستان کی متنوع ثقافتوں کو ایک جگہ پر لاتا ہے: محترمہ اسمرتی زوبن ایرانی
دس روزہ میگا لال قلعہ فیسٹیول - بھارت بھاگیہ ودھاتا، آج سے 17ویں صدی کی مشہور یادگار، دہلی کے لال قلعہ میں شروع ہوا اور 3 اپریل 2022 تک جاری رہے گا۔ خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج میلے کا افتتاح کیا۔
اس فیسٹیول میں وسیع پیمانے پر تجربات پیش کیے جائیں گے جن میں ”ماتر بھومی“ - پروجیکشن میپنگ شو، یاترا - ایک 360 ڈگری عمیق تجربہ، ایک ثقافتی پریڈ، کھاؤ گلی، رنگ منچ میں لائیو پرفارمنس، ڈانس آف انڈیا، انوکھے وستر، کھیل منچ اور کھیل گاؤں اور یوگا شامل ہیں۔ اس تقریب میں ہندوستان بھر سے 70 سے زائد فنکار شرکت کریں گے۔
اس موقع پر محترمہ اسمرتی زوبن ایرانی نے لال قلعہ سے ایک نیا ہندوستان بنانے کے لیے ہاتھ ملانے کی وزیر اعظم جناب نریندر مودی کی دعوت کو یاد کیا۔ وزیر نے کہا کہ لال قلعہ صرف ایک یادگار نہیں ہے بلکہ ایک زندہ مثال ہے، جو ہر سال قوم کو اپنے عزم، وعدے اور آئین کے تئیں اپنی ذمہ داری کا احساس دلاتا ہے۔ انھوں نے یہ بھی بتایا کہ اس تقریب کے ذریعے ہندوستان کی متنوع ثقافت کو ایک چھت کے نیچے لایا گیا ہے۔ انھوں نے مزید کہا کہ ہمیں کل کے بچوں کو بتانا چاہیے کہ ہمیں اپنے شاندار ماضی کو برقرار رکھنا چاہیے تاکہ وہ دنیا بھر میں ہندوستان کو مزید بلندیوں پر لے جانے کے لیے کام کریں۔
وزارت ثقافت کی طرف سے آزادی کا امرت مہوتسو کے ایک حصے کے طور پر لال قلعہ میگا فیسٹیول-بھارت بھاگیہ ودھاتا کا انعقاد کیا جا رہا ہے۔ لال قلعہ فیسٹیول ملک کے ورثے اور ہندوستان کے ہر حصے کی ثقافت کی یاد دلانا ہے۔ بھارت بھاگیہ ودھاتا تہوار ہندوستان کے تنوع کی تعریف کرنے میں ہر ایک کی مدد کرے گا۔ 70 سے زائد ماہر کاریگروں نے پنڈال میں اپنی کاریگری کا مظاہرہ کیا۔
لال قلعہ فیسٹیول - بھارت بھاگیہ ودھاتا زائرین سے ایک بھرپور ثقافتی سلوک کا وعدہ کرتا ہے اور اس کا مقصد ورثے کے تحفظ اور سیاحت کو فروغ دینا ہے۔
شہری ہوابازی کی وزارت
اے اے آئی کے 7 ہوائی اڈوں کا ایئر پورٹ کونسل انٹر نیشنل کے ذریعے صارفین کے اطمینان کے پیمانے ‘‘ وائس آف کسٹمر ریکگنیشن ’’ اعزاز 2021 کے لئے انتخاب
سات اے اے آئی ہوائی اڈوں، چنئی، کولکاتہ، گوا، پنے، پٹنہ، بھونیشور اور چنڈی گڑھ کو جنہوں نے 2021 میں اے سی آئی -اے ایس کیو سروے میں حصہ لیا تھا۔ وائس آف کسٹمر رکگنیشن کے لئے منتخب کیا گیا ہے، جو ایئر پورٹس کونسل انٹر نیشنل  ورلڈز وائس آف کسٹمر پہل کے تحت ہوتا ہے۔ ایئر پورٹس کونسل انٹر نیشنل نے ان ہوائی اڈوں کی نشاندہی اور اعترف کے لئے وائس آف دی کسٹمر پہل کا آغاز کیا ہے، جو اپنے صارفین کو بہترین سہولتیں دیتے ہیں اور جنہوں نے کووڈ-19 عالمی وبا کے دوران بھی اپنے اس عزم کو جاری رکھا۔
ایئر پورٹ سروس کوالٹی سروے دنیا کا ممتاز اور با وقار عالمی بینچ مارکنگ کا پروگرام ہے، جس میں کسی ہوائی اڈے سے سفر کرنے والے مسافروں کے اطمینان کو جانچا جاتا ہے ااور یہ ایئر پورٹس کونسل انٹر نیشنل کے ذریعے کرایا جاتا ہے۔ اے کیو آئی ایوارڈ دنیا بھر کے ہوائی اڈوں میں سے ان کا انتخاب کرتا ہے، جو خود ان کے مسافروں کے ذریعے بہترین خدمات کا اعتراف حاصل کر چکے ہیں۔
وزارت خزانہ
’6.30 فیصد جی ایس 2023‘ کی ادائیگی
’6.30 فیصد جی ایس 2023‘ کا بقایا جات 6 اپریل 2023  کے برابر قابل ادائیگی ہے۔ مذکورہ تاریخ سے اس پر کوئی سود نہیں لیا جائے گا۔ کسی بھی ریاستی حکومت کی طرف سے نیگو شی ایبل انسٹرومینٹس اینٹ 1881 کے تحت ادائیگی کے دن چھٹی کا اعلان کئے جانے کی صورت میں، قرض کی ادائیگی اس ریاست میں ادائیگی کرنے والے دفاتر کے ذریعہ گزشتہ کام کے دن کی جائے گی۔
گورنمنٹ سیکیورٹیز ریگولیشنز 2007 کے ذیلی ضوابط 24 اور 24 کے مطابق میچورٹی کی ادائیگی، سبسڈیری جنرل لیجر یا کوئنسٹی کوینٹ سبسڈیری جنرل لیجر اکاؤنٹ یا اسٹاک سرٹیفکیٹ کی شکل میں موجود سرکاری سیکیورٹی کے رجسٹرڈ ہولڈر کو ادائیگی ، ایک پے آرڈر کے ذریعے اس کے بینک کھاتے کی متعلقہ معلومات شامل کرتے ہوئے کی جائے گی یا الیکٹرانک ذرائع سے رقوم کی وصولی کی سہولت رکھنے والے کسی کسی بینک میں ہولڈر کے اکاؤنٹ میں بھیج دی جائے گی ۔ سیکیورٹیز کے سلسلے میں ادائیگی کرنے کے مقصد کے لیے، اصل سبسکرائبر یا ایسی سرکاری سیکیورٹیز کے اس کے بعد کے ہولڈرز، اپنے بینک اکاؤنٹ کی متعلقہ تفصیلات پہلے سے جمع کرائیں گے۔
تاہم، الیکٹرانک ذرائع سے رقوم کی وصولی کے لیے بینک اکاؤنٹ/مینڈیٹ کی متعلقہ تفصیلات کی عدم موجودگی میں، مقررہ تاریخ پر قرض کی واپسی میں سہولت فراہم کرنے کے لیے، ہولڈرز، سرکاری قرض کے دفاتر، ٹریژریز/ سب ٹریژریز اور اسٹیٹ بینک آف انڈیا کی شاخوں میں  میں ادائیگی کے لئے باضابطہ طور پر ڈسچارج شدہ سیکیورٹیز کو جمع کرا سکتے ہیں۔
ڈسچارج ویلیو وصول کرنے کے طریقہ کار کی مکمل تفصیلات مذکورہ ادائیگی کرنے والے کسی بھی دفتر سے حاصل کی جا سکتی ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 3682
(Visitor Counter : 56
امور داخلہ کی وزارت
MPF کے تحت رقوم کا اختصاص
نئی دہلی 10 فروری2021: حکومت کی جانب سے فنڈز کی بین ریاستی تقسیم کے ضمن میں سال 2005 میں طے شدہ اہلیت ان زمروں کے تحت تھی آبادی ، پولیس فورس کی منظور شدہ تعداد ،  پولیس تھانوں کی تعداد اور  فی لاکھ آبادی میں جرائم کی تعداد ہے۔
پولیس فورس کی جدت کاری ایک لگاتار اور جاری عمل ہے۔ ہندوستان کے آئین کے ساتویں شیڈیول کے مطابق پولیس اور عوامی نظم وضبط ریاستی موضوعات ہیں۔ تاہم ریاستوں کی جانب سے اپنی پولیس فورسز کو جدید بنانے اور انھیں لیس کرنے کی کوششوں میں بہتری لانے کے لئے پولیس کو جدید بنانے کے لئے ریاستوں کی مدد کی اسکیم کے تحت ریاستوں کو جدید ترین اسلحہ ، تربیتی آلات وسامان ، جدید ترین مواصلات، پولیس عمارتوں، پولیس ہاؤسنگ، اور فورینسک سامان وآلات خریدنے کے لئے مدد دی جاتی ہے۔ نقل وحرکت اور ہاؤسنگ سمیت پولیس بنیادی ڈھانچے کے لئے شورش سے متاثر شمال مشرقی ریاستوں اور بائیں بازو کی انتہا پسندی، متاثر ضلعوں کے لئے فنڈ جاری کرنے کی اجازت دی گئی ہے۔ مرکزی اعانت والی اسکیم ہونے کی ہماچل پردیش ، اتراکھنڈ اور آٹھ شمال مشرقی ریاستوں بشمول سکّم میں مرکز اور ریاستوں کی حصہ داری کا تناسب 90:10 ہے جبکہ دیگر ریاستوں کے لئے یہ تناسب 60:40 ہے۔
اس کی عملد رآمد پر باقاعدگی سے پیش رفت کا جائزہ لیا جاتا ہے۔ عمل آوری کے بارے میں زونل کونسل اور بین ریاستی کونسل جیسی فورمز میں میٹنگیں کرکے بھی اس پر نظر رکھی جاتی ہے۔ ریاستی افسران اور ریاستی پولیس افسران کے ساتھ میٹنگیں اور ویڈیو کانفرنس کرکے بھی اس کی نگرانی کی جاتی ہے۔ اعلیٰ اختیاراتی کمیٹی بھی اس کا جائزہ لیتی ہے۔ بدعنوانی یا بے ضابطگیوں کی روک تھام کے لئے کمپٹرولر اور آڈیٹر جنرل کا دفتر اسکیم کے تحت اخراجات کا باقاعدگی سے آڈٹ کرتے ہیں۔ اس کے علاوہ وزارت داخلہ اسکیم کا لگاتار آڈٹ کرتی ہے اور رقومات جاری کرنے کے عمل کو اب تک کئے گئے کاموں کی رپورٹ پیش کرنے سے منسلک کیا گیا ہے۔
امور داخلہ کے وزیر مملکت جناب جی کشن ریڈی نے آج راجیہ سبھا میں ایک تحریری جواب میں یہ اطلاع دی۔
امور داخلہ کی وزارت
مرکزی وزیر داخلہ گاندھی نگر میں مغربی زونل کونسل کی 23ویں میٹنگ کی صدارت کریں گے
نئی دہلی۔25اپریل؛ گجرات، مہاراشٹر، گوا کی ریاستوں اورمرکزکے زیر انتظام علاقے دمن و دیو اور دادرا و نگر حویلی پر مشتمل مغربی زونل کونسل کی 23ویں میٹنگ کل گجرات کے شہر گاندھی نگر میں منعقد ہوگی ۔مرکزی وزیر داخلہ راجناتھ سنگھ اس میٹنگ کی صدارت کریں گے۔
گجرات کے وزیر اعلیٰ اس کے نائب چیئرمین اور میزبان ہیں۔ امور داخلہ کے مرکزی وزیر مملکت جناب ہنس راج گنگا رام اہیر بھی مذاکرات میں حصہ لیں گے۔ امید ہے کہ اس میٹنگ میں زون میں دیگر رکن ریاستوں کے وزرائے اعلی بھی شرکت کریں گے۔ اس کے علاوہ میٹنگ میں وزراء، چیف سکریٹری اور ریاستی سرکاروں کے سینئر افسران نیز مرکزی حکومت کے سینئر افسران بھی شرکت کریں گے۔
جل شکتی وزارت
بین الاقوامی بینک ژویئر شاویٹ نے دریاؤں کے احیا اور ان کی صفائی کی ہندوستانی کوششوں کی ستائش کی
نئی دہلی، مصنوعی ذہانت سے بنیادی ساختیاتی ترقی کے جدید طریقوں تک ہندوستانی منڈی میں اختراعی ٹکنالوجیوں اور مسائل کے حل کی تلاش میں تیزی لانے کے لئے امریکی کمپنیاں اپنے ہم رتبہ ہندوستانی اداروں کے ساتھ ساجھیداری کا ارادہ رکھتی ہیں ۔ ڈیجیٹل واٹر سے متعلق ایک اجلاس میں واشنگٹن میں ہندوستانی سفارت خانہ میں اقتصادی وزیر ڈاکٹر روی کوٹہ نے کہا کہ امریکہ آبی شعبے میں ہندوستان کے ڈیجیٹل فاؤنڈیشن کی تعمیر میں ایک بڑا اتحادی ثابت ہوسکتا ہے۔ انٹرنیشنل بینک برائے تعمیر نو و ترقی میں پانی اور صفائی کے اعلیٰ ماہر ژویئر شاویٹ ڈے بیوشینے نے کہاکہ ہندوستان میں جو کام انجام دیئے گئے ہیں ان پر بنک کو انتہائی فخر ہے ۔ انہوں نے کہا کہ 5 سال پہلے یہ کس نے سوچا تھا 55 کروڑ لوگ ہندوستان میں کھلی جگہوں پر رفع حاجت کرنا بند کردیں گے۔ انہوں نے مزید کہا کہ ہندوستانی حکومت کی ترجیحات میں زبردست تبدیلی آئی ہے جس کا رخ اب صرف بنیادی ڈھانچوں کے فروغ کی طرف نہیں بلکہ لوگوں کے ساتھ مل کر کام کیا جارہا ہے اور ان کی عادات بدلی جارہی ہیں۔
انہوں نے اعدادوشمار کی اہمیت پر بھی زور دیا اور کہا کہ اگر اسے سمجھا اور مقدار کا تعین نہیں کیا گیا تو مسئلہ حل نہیں کیا جاسکے گا۔ ہندوستا ن نے اس رخ پر بھی کئی کوششیں کی کہ کئی کام پیش رفت کے مرحلے میں لیکن شروعات بہت ہی اچھی ہے۔ میری لینڈ کے ماحولیات کے سکریٹری مسٹر بین گرمبل نے اس بات پر زور دیا کہ مختلف اقوام ایک دوسرے کے تجربہ سے استفادہ کریں۔ انہوں نے کہا کہ ہر جگہ صاف پانی کی دستیابی انتہائی لازمی ہے ۔ اس سلسلے میں انہوں نے صاف پانی سے متعلق امریکی ایکٹ کی کامیابی کی کہانی سنائی۔دلچسپ بات یہ ہے کہ ہندوستان نے بھی جل جیون مشن شروع کیا ہےجس کا مقصد پانی کی مساویانہ تقسیم ہے۔ بلیک اسٹون انفرااسٹرکچر گروپ اینڈ بولڈ میں سینئر ایڈوائزر اوشا راؤ مناری نے ٹیمس ندی کی صفائی کا کیس پیش کرتے ہوئے کہا کہ پالیسی اور مالیاتی امور میں بہترین ہم آہنگی سے دریائی پانی کو موثر طور پر صاف کیا جاسکتا ہے۔ قابل ذکر ہے کہ نامامی گنگا مشن کو ان دونوں محاذوں پر سہولت حاصل رہی۔
اس مذاکرے کا اہتمام نیشنل مشن فور کلین گنگا  اور سنٹر فور گنگا ریور بیسن منیجمنٹ اینڈ اسٹیڈیز کی جانب سے پانچویں انڈیا واٹر امپیکٹ چوٹی کانفرنس کے ایک حصہ کے طور پر کیا گیا تھا۔
این ایم سی جی کے ڈائرکٹر جنرل جناب راجیو رنجن مشرا نے کہا کہ ہمیں اس بات کی خوشی ہے کہ ہماری کوششوں کو اب بین الاقوامی برادری تسلیم کررہی ہے۔ انہوں نے نامامی گنگا مشن کی کامیابی کا سہرہ اپنی ٹیم ، رضاکاروں ، ماہرین اور ایک سے زیادہ اپنی مدد آپ کے رخ پر کام کرنے والی تنظیموں کے سربندھا جو گنگا اور اس کی معاون ندیوں کو صاف کرنے کے لئے مسلسل سرگرم عمل ہے۔ یہ کام عزت مآب وزیراعظم جناب نریندر مودی کے تصور کے مطابق جل شکتی کے وزیر جناب گجندر سنگھ شیخاوت کی رہنمائی میں کیا جارہا ہے۔
پیٹرولیم اور قدرتی گیس کی وزارت
ہندوستان ابھرتی ہوئی جغرافیائی سیاسی صورتحال کے نتیجے میں عالمی توانائی کی منڈیوں کے ساتھ ساتھ توانائی کی سپلائی میں ممکنہ رکاوٹوں کی بھی باریکی سے نگرانی کر رہا ہےہندوستان ابھرتی ہوئی جغرافیائی سیاسی صورتحال کے نتیجے میں عالمی توانائی کی منڈیوں کے ساتھ ساتھ توانائی کی سپلائی میں ممکنہ رکاوٹوں کی بھی باریکی سے نگرانی کر رہا ہے
حکومت ہند ابھرتی ہوئی جغرافیائی سیاسی صورت حال کے نتیجے میں عالمی توانائی کی منڈیوں کے ساتھ ساتھ توانائی کی سپلائی میں ممکنہ رکاوٹوں پر بھی گہری نظر رکھے ہوئے ہے۔
اپنے شہریوں کے لیے توانائی کے انصاف کو یقینی بنانے اور خالص صفر مستقبل کی طرف توانائی کی منتقلی کے لیے، ہندوستان مستحکم قیمتوں پر جاری سپلائی کو یقینی بنانے کے لیے مناسب کارروائی کرنے کے لیے تیار ہے۔
ہندوستان بازار کے اتار چڑھاؤ کو کم کرنے اور خام تیل کی قیمتوں میں اضافے کو پرسکون کرنے کے لیے اسٹریٹجک پیٹرولیم ذخائر سے ریلیز کے اقدامات کی حمایت کرنے کے لیے بھی پُر عزم ہے۔
وزارت دفاع
مہر بابا مقابلہ -II
معزز وزیر دفاع نے بڑھتی ہوئی دیسی ڈرون صنعت کو مزید بڑھاوا دینے کے لئے 6 اپریل ، 2022 ء کو فضائی کے صدر دفتر  میں ’’ مہر بابا مقابلہ – II ‘‘ کا آغاز کیا تھا ۔ اس مقابلے کا مقصد ’’ طیارے کی آپریٹنگ سرفیس پر کسی بیرونی مادے کا پتہ لگانے کی خاطر سوارم ڈرون پر مبنی نظام ‘‘ کے لئے ٹیکنا لوجی تیار کرنا ہے ۔ اس مقابلے کا نام معروف ایئر کموڈور مہر سنگھ ، ایم وی سی ، ڈی ایس او کے نام پر رکھا گیا ہے ، جنہیں پیار سے مہر بابا بھی کہا جاتا ہے۔ مقابلے کا پہلا ایڈیشن اکتوبر ، 2018 ء میں شروع کیا گیا تھا اور اس کا اختتام اکتوبر 2021 ء میں ہوا تھا۔
طیارے کے تمام آپریٹرز کو ہوائی جہاز چلانے والی سطحوں کو صاف اور باہری کسی چیز کے ملبے  سے صاف ستھرا رکھنے میں ایک چیلنج کا سامنا کرنا پڑتا ہے۔ اکثر و بیشتر یہ ایک محنت طلب کام ہے ، جسے یومیہ بنیاد پر کرنے کی ضرورت ہے۔ یہ افرادی قوت زیادہ فائدہ مند طریقے سے کام کر سکتی ہے اگر اہلکار مکمل طور پر اپنے بنیادی کاموں پر توجہ مرکوز کریں۔ اس کے علاوہ ، کم روشنی کی صورتِ حال میں ایف او ڈی کا پتہ لگانا کافی مشکل ہو جاتا ہے۔
لہٰذا، آئی اے ایف ، ہوائی جہاز چلانے والی سطحوں پر افرادی قوت کو صرف کئے بغیر ایف او ڈی کا پتہ لگانے کی خاطر اختراعی حل تلاش کر رہا ہے۔ اس مقابلے کے لئے رجسٹریشن صرف بھارتی شہریوں اور بھارتی رجسٹرڈ اداروں کے لئے کھلا ہے۔ رجسٹریشن کی آخری تاریخ 02 اکتوبر ، 2022 ء ہے۔ اس مقابلے سے متعلق تمام متعلقہ تفصیلات https:/lndianairforce.nic.in/mehar-baba/#. پر دی گئی ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10597
(Visitor Counter : 87
زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ ’ کسان بھاگیداری پراتھمیکتا ہماری' مہم کا کل افتتاح کریں گے
سبھی کرشی وگیان کیندروں پر ایک روزہ کسان میلہ کا انعقاد
زراعت اور کسانوں کی بہبود کے مرکزی وزیر جناب نریندر سنگھ تومر26.04.2022 کو 'کسان بھاگیداری پرتھمیکتا ہماری' مہم کے تحت زراعت اور کسانوں کی بہبود سے متعلق کام کاج کا افتتاح کریں گے۔کسان بھاگیداری پرتھمیکتا مہم 'آزادی کا امرت مہوتسو' کے تحت 25 سے 30 اپریل 2022 تک منعقد کی جارہی ہے۔
زراعت اور کسانوں کی بہبود کی وزارت دیگر وزارتوں کے تعاون سے ، زراعت اور کسانوں کی بہبود کی وزارت اور دیگر متعلقہ وزارتوں یعنی ڈبہ بندخوراک کی صنعت کی وزارت،مویشی پروری کی وزارت ، دیہی ترقی کی وزارت اور کوآپریشن کی وزارت منصوبوں اور پروگراموں کے بارے میں ملک بھر میں بڑی تعداد میں کسانوں کے بیچ بیداری پیدا کرنے اور تشہیر کرنے کے لئے سرگرمیوں کا انعقاد کرے گی۔
'کسان بھاگیداری پرتھمیکتا ہماری' مہم کے ایک حصے کے طور پر 26 اپریل 2022 کو زرعی ٹیکنالوجی مینجمنٹ ایجنسی  کے تعاون سے ملک بھر کے تمام کرشی وگیان کیندروں  میں ایک روزہ کسان میلہ کا انعقاد کیا جائے گا۔ کسانوں کے درمیان مرکزی اور ریاستی حکومت کی اسکیموں سے متعلق اسکیموں کے بارے میں تشہیر کی جائے گی۔ترقی پسند اور اختراعی کسانوں کی حوصلہ افزائی ، چھوٹے اور درمیانے درجے کے کسانوں، خاتون کسانوں اور ایف پی او کے لیے قدرتی کھیتی کے بارے میں علاقائی نمائشیں، کسان اور سائنس دانوں کے درمیان بات چیت منعقد کی جائے گی۔ ڈی اے اور ایف ڈبلیو کے مختلف ڈویژن جیسے مربوط غذائیت کا بندوبست ، فصل ڈویژن ، آر کے وی وی وائی ،زرعی مارکیٹنگ، باغبانی، قومی باغبانی مشن 26.04.2022 کو مہم کے دوران اپنی سرگرمیوں کا انعقاد کرے گا۔
ہفتہ بھر چلنے والی مہم کے دوران، مرکزی وزیر زراعت کامن سروس سینٹر  کے زیر اہتمام فصل بیمہ پرملک گیر ورکشاپ کا آغاز بھی کریں گے۔دیہی ترقی کی وزارت کے ساتھ ڈی اے وائی – این آر ایل ایم کے تحت زرعی ماحولیات اور مویشیوں کے رکھ رکھاؤ پرایک بات چیت کا اہتمام کیا جائے گا۔ ہفتہ کے دوران وزارت تجارت اور فوڈ پروسیسنگ کی وزارت کے ذریعہ ون ڈسٹرکٹ ون پروڈکٹ  پر ایک ویبینار بھی ہوگا۔ 75 منتخب کسانوں اور صنعت کاروں کی ایک قومی آتم نربھر بھارت کانفرنس بھی منعقد کی جائے گی۔
اس مہم میں براہ راست  اور ورچوئل  ذرائع سےملک بھر سے ایک کروڑ سے زیادہ کسانوں اور فریقوں کے
حصہ لینے کی امید ہے۔
وزیراعظم کا دفتر
تریپورہ کے 50 ویں یوم تاسیس کے موقع پر وزیراعظم کے خطاب کا متن
نوموشکار!
کھلم کھا!
ریاست کے قیام کے 50 سال مکمل کرنے پر تریپورہ کے سبھی عوام کو بہت بہت مبارک باد! تریپورہ کی تعمیر اور اس کی ترقی کے لئے تعاون فراہم کرنے والے سبھی عظیم شخصیات کو خراج عقیدت پیش کرتا ہوں، ان کی کوششوں کو سلام کرتا ہوں!
تریپورہ کی تاریخ ہمیشہ سے قابل فخر رہی ہے۔ مانکیہ خاندان کے بادشاہوں کی عظمت سے لے کر آج تک ایک ریاست کے طور پر تریپورہ نے اپنے کردار کو مضبوط کیا ہے۔ آدی واسی برادری ہو یا دوسرے فرقے کے لوگ، سبھی نے تریپورہ کی ترقی کے لئے پوری محنت کے ساتھ ، اتحاد کے ساتھ کوششیں کی ہیں۔ ماں تریپورہ سندری کے آشیرواد سے تریپورہ نے ہر چیلنج کا ہمت کے ساتھ سامنا کیا ہے۔
تریپورہ آج ترقی کے جس نئے دور میں ، نئی بلندی کی طرف بڑھ رہا ہے، اس میں تریپورہ کے لوگوں کی عقل وفہم کا بہت بڑا رول ہے۔ مثبت تبدیلی کے تین سال اسی عقل وفہم کا ثبوت ہیں۔ آج تریپورہ مواقع کی سرزمین بن رہی ہے۔ آج تریپورہ کے عام لوگوں کی چھوٹی چھوٹی ضرورتیں پورا کرنے کے لئے ڈبل انجن کی سرکار مسلسل کام کر رہی ہے، تبھی تو ترقی کے متعدد پیمانوں پر تریپورہ آج بہترین کارکردگی کا مظاہرہ کر رہا ہے۔ آج بڑے کنکٹی وٹی انفرا سٹرکچر کے ذریعہ یہ ریاست ٹریڈ کوریڈور کا ہب بن رہا ہے۔ اتنی دہائیوں تک تریپورہ کے پاس بقیہ ہندوستان سے جڑنے کا صرف ایک ہی ذریعہ، روڈ ہی تھا۔ مانسون میں جب لینڈ سلائڈ سے روڈ بند ہو جاتے تھے، تریپورہ سمیت پورے نارتھ ایسٹ میں ضروری سامان کی کتنی کمی ہوجاتی تھی۔ آج روڈ کے ساتھ ساتھ ریل، ہوائی، ان لینڈ واٹر وے جیسے متعدد ذرائع تریپورہ کو حاصل ہو رہے ہیں۔ ریاست بننے کے کئی سالوں تک تریپورہ بنگلہ دیش کے چٹگاؤں پورٹ کے لئے ایکسس کی ڈیمانڈ کر رہا تھا۔ ڈبل انجن کی سرکار نے اس ڈیمانڈ کو پورا کیا ، جب 2020 میں اکھورا انٹیگریٹڈ چیک پوسٹ پر بنگلہ دیش سے پہلا ٹرانزٹ کارگو پہنچا ۔ ریل کنکٹی وٹی کے معاملے میں تریپورہ ملک کی اولین ریاستوں میں شامل ہو رہا ہے۔ کچھ دن پہلے مہاراجہ بیر بکرم ایئر پورٹ کی بھی توسیع کی گئی ہے۔
ساتھیو!
آج ایک طرف تریپورہ غریبوں کو پختہ گھر دینے میں قابل تعریف کام کر رہا ہے، تو دوسری طرف نئی ٹیکنالوجی کو بھی تیزی سے اپنا رہا ہے۔ ہاؤسنگ کنسٹرکشن میں نئی ٹیکنالوجی کا استعمال ملک کی جن 6 ریاستوں میں ہو رہا ہے، ان میں تریپورہ بھی ایک ہے۔ تین سال میں جو کچھ ہوا ہے، وہ تو ابھی شروعات بھر ہے۔ تریپورہ کی اصلی صلاحیت کا سامنا ، اس صلاحیت کو پوری طاقت سے ظاہر کرنا، اس صلاحیت کا سامنے آنا ابھی تو باقی ہے۔
حکومت میں شفافیت سے لے کر جدید انفراسٹرکچر تک آج جس تریپورہ کی تعمیر ہو رہی ہے، وہ آنے والی دہائیوں کے لئے ریاست کو تیار کرے گی۔ وپلب دیب جی اور ان کی ٹیم پوری محنت کے ساتھ مصروف عمل ہے۔ حال ہی میں تریپورہ حکومت نے ہر گاؤں تک متعدد سہولیات صدفیصد پہنچانے کی مہم شروع کی ہے۔ سرکار کی یہ کوشش تریپورہ کے لوگوں کی زندگی آسان بنانے میں بہت مدد کرے گی۔ جب بھارت اپنی آزادی کے 100 سال مکمل کرے گا تب تریپورہ بھی اپنے قیام کے 75 سال پورا کرے گا۔ یہ نئے عزائم کے لئے، نئے موا قع کے لئے بہت ہی عمدہ وقت ہے۔ ہمیں اپنے فرائض کو نبھاتے ہوئے آگے چلنا ہے۔ ہم سبھی مل کر ترقی کی رفتار کو بنائے رکھیں، اسی اعتماد کے ساتھ آپ سبھی کو بہت بہت مبارک باد!
شکریہ!
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-601
(
صدر جمہوریہ کا سکریٹریٹ
صدر جمہوریہ ہند نے بھدراچلم مندروں کے گروپ اور رامپّا مندر میں زائرین کے لئے بنیادی ڈھانچے کی ترقی کا سنگ بنیاد رکھا
انہوں نے بھدراچلم میں سم مکّا سارالمّا جن جاتی پجاری سمیلن کا افتتاح کیا
صدر جمہوریہ تلنگانہ کے کوما رام بھیم آصف آباد اور محبوبہ آباد اضلاع میں ایکلویہ ماڈل رہائشی اسکولوں کا ورچوئل طریقے سے افتتاح کیا
صدر جمہوریہ ہند محترمہ دروپدی مرمو نے آج بھدراچلم میں پرشاداسکیم کے تحت بھدراچلم مندروں کے گروپ نے زائرین کی سہولت کی ترقی کے لئے سنگ بنیاد رکھا ۔ اس کے بعد انہوں نے بھدرچلم میں ون واسی کلیان پریشد تلنگانہ کےذریعے منعقد سم مکّا سرلمّا جن جاتی پجاری سملین کا افتتاح کیا اور تلنگانہ کے کوما رام بھیم آصف آباد، اور محبوبہ آباد اضلاع میں قبائلی امور کی وزارت کے ایکلویہ ماڈل رہائشی اسکولوں کا ورچوئل طور پر افتتاح کیا۔
تقریب سے خطاب کرتے ہوئے صدرجمہوریہ نے کہاکہ تلنگانہ کے مشہور مندروں میں لاکھوں مذہبی زائرین آتے ہیں۔انہوں نے کہا کہ ملکی- غیر ملکی سیاحوں میں بڑی تعداد زائرین کی ہوتی ہے۔اس طرح ملکی سیاحت کو فروغ دینے میں مذہبی سیاحت کا بہت بڑا تعاون ہے۔ سیاحت لوگوں کی روزی روٹی کے مواقع اور آمدنی کو بڑھاتی ہے اور مقامی معیشت کو بھی مضبوط کرتی ہے۔انہوں نے ’پرشاد‘اسکیم کے تحت مذہبی مقامات کی ترقی کے توسط سے روحانی اور ثقافتی سیاحت کو فروغ دینے کے لئے وزارت سیاحت کی ستائش کی۔
یہ دیکھتے ہوئے کہ قبائلی لوگ، خاص طور سے کویا برادری کے لوگ سم مکّا سرلماّ کی پوجا کرنے کے لئے جمع ہوتے ہیں۔ صدر جمہوریہ نے کہا کہ اس طرح کے تہوار اور اجتماعات سماجی یکجہتی کو مضبوط کرتے ہیں۔ ان سرگرمیوں سے ہماری روایتیں نسل در نسل پروان چڑھتی رہتی ہیں۔ انہوں نے کہا کہ اپنی ثقافت ، روایات اور رسم و رواج کو زندہ رکھنا انتہائی ضروری ہے۔ اس سے ہمارے وراثت کو بچانے میں بھی مدد ملے گی۔ انہوں نے اس سمیلن کے انعقاد کے لئے ون واسی کلیان پریشد تلنگانہ کی بھی ستائش کی۔انہیں یہ جان کر مسرت ہوئی کہ پریشد ون واسیوں کی مجموعی ترقی کے لئے مسلسل کوششوں میں مصروف ہیں۔
صدر جمہوریہ نے کہا کہ ترقی کی تمام شکلوں میں خواتین کی سرگرم حصہ داری ہمارے معاشرے اور ملک کی مجموعی ترقی کے لئے ضروری ہے۔ انہوں نے کہا کہ یہ قابل اطمینان بات ہے کہ ون واسی کلیان پریشد خواتین کو اقتصادی طورپر بااختیار بنانے کی سمت میں آگے لے جانے کے لئے ترقیاتی مراکز چلارہی ہے۔ پریشد دیہی ترقی کے بارے میں بیداری بڑھانے کے لئے قبائلی علاقوں میں کیمپ بھی منعقد کررہی ہے۔ انہوں نے اس طرح کی فلاحی اور ترقیاتی پہل کے لئے پریشد کی ستائش کی۔
اس کے بعد ورنگل ضلع میں صدر جمہوریہ نے رامپّا مندرکا دورہ کیا، جہاں انہوں نے کامیشورالیہ مندر کے احیاء اور سیاحت کے بنیادی ڈھانچے کی ترقی کے لئے سنگ بنیاد رکھا۔
Click here to see President's Speech
ٹیکسٹائلز کی وزارت
جی ای ایم پورٹل پر 28300 سے زیادہ کاریگروں اور 149422 بنکروں نے رجسٹریشن کرایا
پہل سے تقریباً 35.22 لاکھ بنکروں کام گاروں اور 27 لاکھ دستکار کاریگروں کو بازار تک راست رسائی کےموقع ملیں گے
نئی دہلی،20ستمبر 2021/بنکروں اور کاریگروں کو بازار تک بہتر رسائی فراہم کرنے کی ایک کوشش کے تحت انہیں جی ای ایم  پورٹل سے جوڑنے کے لئے ایک مہم شروع کی گئی ہے تاکہ وہ اپنے پروڈکٹس کو سیدھے سرکاری محکموں کو فروخت کرسکیں۔ اس سے بنکروں اور دستکاری میں کام کرنے والے کاریگروں، بنکروں ، انتہائی صنعت سازوں، خواتین ، قبائلی صنعت سازوں اور سیلف ہیلپ گروپ جیسے ان فروخت کاروں کے گروپوں کی حصہ داری بڑھے گی ، جنہیں سرکاری بازاروں تک پہنچنے میں چیلجنز کا سامنا کرنا پڑتا ہے اور جو ناکافی مواقع کے مسئلے سے لڑتے ہیں۔
پورٹل پر 30 اگست 2021 تک 28374 کاریگروں اور 149422بنکروں کا رجسٹریشن ہوچکا تھا۔ جی ای ایم نے جولائی 2020 میں ہینڈلوم ترقیاتی کمشنر اور دستکاری ترقیاتی کمشنر کے دفتر کے حکام کی مدد سے بنکروں اور کاریگروں کا اس پورٹل پر رجسٹریشن اور انہیں پورٹل سے جوڑنے کی شروعاتکی تھی۔ ساتھ ہی 56 دستکار خدمت مراکز اور 28 بنکرخدمت مراکز کے حکام کو تربیت دی گئی اور جی ای ایم پورٹل رجسٹریشن کے عمل میں شامل کیا گیا۔
ہینڈلوم مصنوعات کے لئے 28 خصوصی پیداوار /مصنوعات زمرے بنائے گئے ہیں۔ ساتھ ہی دستکاری مصنوعات کے لئے 170 کسٹم مصنوعات زمرے بنائے گئےہیں۔ ہندستانی ہینڈلوم  اور(https://gem.gov.in/india-handicraft دستکار مصنوعات پیداوار کے لئے ویب بینر اور بازار پیجز تیار کئے گئے ہیں جن کی مدد سے مختلف سرکاری خریداروں کو ایسے پروڈکسٹس کی سپلائی کرنے میں اہل کاریکروں، بنکروں، کوآپریٹیو کمیٹیوں، سیلف ہیلپ گروپوں اور یپداواری کمپنیوں کے ذریعہ بنائے گئے اعلی معیار والے دستکاری اور ہینڈلوم مصنوعات کی نمائش کی جارہی ہے۔
اس قدم سے سرکاری خریداروں کے پاس ہینڈلوم اور دستکار مصنوعات کو بڑھاوا دینے میں مدد ملے گی۔ ساتھ ہی یہ بنکروں اور کاریگروں کو بچولیوں کے بغیر اپنے پروڈکٹس سیدھے حکومت کو بیچنے کے لئے بااختیار بنائے گا۔ اس سے ’’آتم نربھر بھارت‘‘ کی تعمیر یقینی بنانے کی سمت میں #مائی ہینڈلوم مائی پرائیڈ #وہکل فار لوکل اور میک ان انڈیا کا جذبہ مستحکم ہوگا۔
اس پہل کا مقصد تقریباً 35.22 لاکھ ہتھ کرگھا اور 27 لاکھ دستکار کاریگروں کو بازار تک راست رسائی کے موقعے فراہم کرنا ہے جسے بچولیوں یا دلالوں کے نظام کو بھی ختم کیا جاسکے گا۔ جی ای ایم نے ہینڈلوم اوردستکار پروڈکٹس کے لئے خصوصی مصنوعات کے زمرے بنائے ہیں۔ ساتھ ہی ہندستان کے ہتھ کرگھا اورہندستانی دستکاری کے لئے خصوصی ویب بینر اور بازار پیج بنائے گئے ہیں جن کی مدد سے مختلف خریداروں کو ایسے پروڈکٹس کی سپلائی کرنے میں اہلکار کاریگروں ، بنکروں ، کوآپریٹیو کمیٹیوں، سیلف ہیلپ گروپس اور پیداواری کمپنیوں کے ذریعہ بنائے گئے اعلی کوالٹی والے دستکار ی اور ہینڈلوم مصنوعات کی نمائش کی جارہی ہے۔
ش ح۔ ش ت۔ج
Uno-9196
(Visitor Counter : 139